**Radionica o zaštiti podataka u području istrage i prevencije korporativnih prevara,   
7. novembar 2014. Prag, Republika Češka**

Kancelarija za zaštitu ličnih podataka Republike Češke ([www.uoou.cz](http://www.uoou.cz)) 7. novembra organizovala je Radionicu o zaštiti podataka u području istrage i prevencije korporativnih prevara u saradnji sa odvjetničkom firmom BNT attorneys-at-law s.r.o. ([www.bnt.eu](http://www.bnt.eu)), u cilju okupljanja zvaničnika europskih tijela za zaštitu podataka i pravnih firmi iz privatnog sektora.

U sklopu Radionice u prvom Panelu, menadžeri za rizike od prevara, inspektori za prevare i forenzički stručnjaci predstavili su upravljanje rizicima od prevare i zaštitu ličnih podataka. Drugi Panel bio je posvećen češkim stručnjacima iz Kancelarije za zaštitu ličnih podataka, dok je treći Panel bio namijenjen drugim europskim tijelima za zaštitu podataka koji su održali svoje prezentacije na navedenu temu.

Predstavnici Kancelarije za zaštitu ličnih podataka Republike Češke prezentovali su rezultate završenog međunarodnog projekta, koji je implementiran u okviru partnerskog programa Leonardo da Vinci.

Ispred Agencije za zaštitu ličnih podataka u Bosni i Hercegovini Radionici je prisustvovala Pomoćnik direktora u Sektoru za međunarodnu saradnju i odnose s javnošću.